বিশ্বনাথৰ কাৰ্যবাহী দণ্ডাধীশৰ উপস্থিতিত আজি বিশ্বনাথ সদৰ আৰক্ষী থানাই আনন্দ কুমাৰ চাউ নামৰ বহিৰ্ৰাজ্যৰ এজন যুৱকক আটক কৰে। আধাৰ কাৰ্ডৰ নামত চাহ বাগিচাৰ সহজ সৰল শ্ৰমিকক বহিৰ্ৰাজ্যৰ যুৱকজনে প্ৰবঞ্চনা কৰাৰ অভিযোগ উত্থাপিত হৈছে।
লগতে পঢ়কঃ আৰক্ষীৰ গৃহতে চোৰ! আৰক্ষী সঞ্চালক প্ৰধানৰ প্ৰতিশ্ৰুতিৰ পাছতো কিদৰে ভাইৰেল হ'ল উপ পৰিদৰ্শকৰ প্ৰশ্নকাকত?
কিন্তু তাৰ মাজতে আজি বিশ্বনাথৰ সাকোমঠা চাহ বাগিচা কৰ্তৃপক্ষই এই আধাৰ কাৰ্ডৰ নামত বাগিচাখনৰ শ্ৰমিকৰ পৰা অত্যাধিক ধন লোৱাৰ লগতে ভুৱা জন্মৰ প্ৰমাণ পত্ৰ দিয়া কৰ্ম কাণ্ডৰ এক ঘটনা পোহৰলৈ আনে।
তেজপুৰৰ নৰ্থ ইষ্ট স্মল ফাইনেঞ্চ বেংকে আধাৰ কেন্দ্ৰৰ অপাৰেটৰ হিচাপে বিশ্বনাথৰ সাকোমঠা চাহ বাগিচাত নিয়োগ কৰা আনন্দ কুমাৰ চাউ নামৰ ৰাঁচীৰ যুৱকজনে আধাৰ কাৰ্ডৰ নামত সহজ সৰল চাহ বাগিচাৰ শ্ৰমিকৰ পৰা ধন সংগ্ৰহ কৰি আহিছিল।
দিন হাজিৰা কৰা বাগিচাৰ শ্ৰমিকসকলৰ পৰা এখন আধাৰ কাৰ্ডৰ নামত ১৫০ টকাকৈ সংগ্ৰহ কৰাৰ লগতে আধাৰ কাৰ্ড আপডেট কৰাৰ বাবে ২৫০ টকাকৈ সংগ্ৰহ কৰিছিল। লগতে বাগিচাখনৰ শ্ৰমিকসকলক ভুৱা জন্মৰ প্ৰমান পত্ৰ প্ৰদান কৰিও প্ৰতিখনত ৬০০ টকাকৈ সংগ্ৰহ কৰি আহিছিল।
ব'হাগ বিহুৰ সময়ছোৱাত আৰম্ভ কৰা বহিৰ্ৰাজ্যৰ যুৱকজনৰ এই কৰ্মকাণ্ডত চাহ বাগিচা কৰ্তৃপক্ষৰ সন্দেহ ওপজাত জিলা প্ৰশাসনক খবৰ দিয়ে। লগে লগে জিলাৰ কাৰ্যবাহী দণ্ডাধীশ কংকনা শইকীয়া উক্ত চাহ বাগিচাত উপস্থিতহৈ নথি পত্ৰ জব্দ কৰাৰ লগতে বিশ্বনাথ সদৰ আৰক্ষী থানাৰ ভাৰপ্ৰাপ্ত আৰক্ষী বিষয়া সঞ্জিত কুমাৰ ৰয়ে বহিৰ্ৰাজ্যৰ যৱকজনক আটক কৰে আৰু আধাৰ বনোৱা মেচিন সহ আন আন নথি পত্ৰ সমূহ জব্দ কৰে। কিছু সময়ৰ পিছতে বিশ্বনাথৰ উপ আৰক্ষী অধীক্ষক জয়ন্ত বৰুৱাও ঘটনাস্থলীত আহি উপস্থিত হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
